Parlesia

'A Parlesia è na specie 'e lengua secreta de li musicante napulitane, ca se tramanda da generazione a generazione in manera sulamente parlata. Defatti, se trovano pochi riferimenti scritti a 'sta parola.  'A Parlesia se parlava fra 'e musiciste ca se truvavano dinto â Gallaria 'e Tuleto, addo' se 'ncuntravane pe' ffa' ll' affare lloro: apparà nu gruppo pe' jì a sunà, pe' truvà na fatica dint' 'a nu spusalizio, na festa, eccetera; erano quase tutte pusteggiatore o comunque sunature 'e canzone napuletane, e inventaino 'stu modo 'e parlà pe nun se fa capì da ll' ate. E chianu chianu, parola doppe parola, addeventaje na lengua vera e propria, c' assumegliava nu poco ô napulitano, ma ca nun puteva essere capita si nun se sapeva l' esatto signifigato d' 'e pparole. Significato ca veneva spiegato sulamente a chi traseva a pieno titolo dint' 'a 'stu giro 'e sunaturi. E accussì, fra na nota e n' ata, se putevano dicere tutte cose, senza ca nisciune nce capeva niente... Po’ ‘e musiciste l’hanno usate dint’’e canzoni: Toni Esposito, Pino Daniele, Edoardo Bennato… 

È asciuto mo' mo' nu libbre pop' 'ngopp' 'a 'sta bella lengua ca s'entetula "Parlesia. La lingua segreta della musica napoletana"Valeria Saggese, Parlesia. La lingua segreta della musica napoletana, Minimum Fax, 2023, ISBN: 978-88-3389-483-6., da scrittrice Valeria Saggese, nu libbre 'e racconte chien 'e 'nderviste a musicisti  ca chiarisce nu sacco ‘e cose.    

 parole 
'e bbane = 'e sorde

'o jamm = 'o guaglione, ll'ommo

'a jamm = 'a guagliona, 'a femmena

'o jammone, 'a jammona = 'o padrone, 'a padrona

'o jamm e tashca = chillo ca caccia 'e sorde

appunì = piglià, mettere arinto, carrecà (riferito a coccosa ca "trase")

spunì = rà, caccià, scarrecà, vottare afora (riferito a coccosa ca "jesce")

facimm "addo và" = fernimmo

addò va = strano, vago (appunisce 'e giustine, fa addò va)

bacone = persona malamente

'a clitennestra = 'a chitarra elettrica

chiddè = bellella assaje (appunisce 'a jammetella, comm'è chiddè)

'o pizzicanterra = 'o pullasto

'ndindallè = rapporto orale

amedeo = omosessuale

giustine = 'e gguardie

'a chiarenzia = 'o vino

arcì = fa l'ammore

arciuta = ...quann' faje l'ammore cu na jamma 

'o pistolfe = 'o prevete

'a pila = 'a paga

loffio = na cosa 'e niente

'a jola = 'a varca

'o taleqquale = 'o specchio

accomoffà = capì

 Jonte esterne
Categurìa:Lengua napulitana
nu sito web dedicato â parlesia

na paggena 'ncopp'a nu sito 'e chitarra